ભક્તિના લક્ષણો અંગે પરાશર ઋષિએ કહ્યું કે પૂજામાં અનુરાગ રાગો. જ્યારે ગર્ગ ઋષિએ કહ્યું કે કથામાં અનુરાગ રાખો. શાંડિલ્ય ઋષિએ કહ્યું કે આત્મામાં ધ્યાન કરો, ધ્યાનસ્થ થઇ જાઓ, મગ્ન થઇ જાઓ, બધામાં પોતાનાપણું રાખો. એટલું જ નહીં ‘બધા’ કહેવું પણ ભૂલ ભરેલું છે, કેમ કે બધે તમે જ છો. તમારા સિવાય કોઇ જ નથી. હવે આ અંકમાં નારદજીના મત અંગે વાત કરીએ તો તેમણે કહ્યું છે કે તમારા આચરણને સમર્પિત કરી દો, એ ભક્તિનું લક્ષણ છે.